JUMALAN KIRKKAUS ELÄMÄN RAUNIOISSA 1/2
Mitä loisteliasta voi tulla raunioista?
Miten suhtaudut johonkin, joka on raunioina, jos uskot sen virkoavan?
Onko elämässäsi raunioita, joiden loiston Jumala voi palauttaa?
Monet asiat elämässä voivat olla raunioina, mutta Jumala voi -
korjata ne yliluonnollisesti.
Puhun tänään raunioista ja Jumalasta, joka voi herättää ne eloon.
Näin laulamme uudessa laulussa. Uskon, että puhe virvoittaa sinua.
Kun vuoret sortuvat ja myrsky pauhaa, olet kanssani.
Näin lauloimme tänä aamuna.
Kun luomakunta kaatuu, armosi nostaa sieluni siivilleen.
Kuljen tulen läpi pää pystyssä, ja elämäsi virvoittaa henkeni.
Katson ristiin, jolla virheeni katoavat armosi kirkkauden valoon.
Kun maailma luhistuu, toivoni on yhä kiinni lupauksessasi.
Kun rohkeuteni valuu tyhjiin, löytäköön sydämeni voiman läsnäolostasi.
Rauniot herätkööt eloon. Laulun nimi on "Kirkkaus raunioissa".
Tänään puhumme Jumalan kirkkaudesta elämän raunioissa.
Jeesuksesta, joka jätti Jumalan kirkkauden taakseen -
kärsiäkseen kuoleman sinun ja minun vuoksi, -
tuli raunioina oleva kirkkaus, -
mutta kiitos Herran, kuolema ei voinut pitää Häntä vallassaan.
Jeesuksen elämä ei jäänyt raunioiksi, vaan sai takaisin kirkkautensa.
Loisteliaat rauniot liittyvät -
Jerusalemin mahtavaan Jumalan temppeliin Vanhassa Testamentissa.
Nebukadnessar valtasi sen ja poltti sen maan tasalle, -
niin että jäljelle jäivät vain rauniot.
Se voi puhua myös ihmiskunnasta, joka on ahdingossa, -
vaikka Jumala loi sen alun perin upeaksi.
Kun Jumala loi sinut, Hän teki jotain upeaa. Olet Jumalan kuva.
Daavid sanoi itsestään (Ps. 139:14): "Olen tehty ylen ihmeellisesti; -
ihmeelliset ovat sinun tekosi, sen minun sieluni kyllä tietää."
Tarvitsin tätä tänään, kun heräsin todella aikaisin ehtiäkseni kirkkoon.
Oli vielä pimeää, ja suuntasin kohti keittiötä ja kahvikonetta.
Odotin, että se lämpiäisi, ja kun sen oli aika tehdä minulle aamukahvini, -
näyttöön tuli: "Virhe 10, ks. käyttöohje".
Päätin uskoa, että pääsiäisen kunniaksi Jumala herättäisi koneen, -
avasin sen ja käynnistin uudestaan. Virhettä 10 ei tällä kertaa näkynyt, -
mutta sen sijaan tuli virhe 17, joten jäin ilman aamukahvia.
Ette usko, mitä tapahtui seuraavaksi.
Laitoin puvun päälleni pääsiäissunnuntain kunniaksi -
ja tulin kirkolle hyvissä ajoin ennen aamujumalanpalvelusta.
Nousin autosta ja puin puvuntakin ylleni, ja heti joku tuli sanomaan, -
että takkini oli eri paria kuin housuni.
Ne olivat aivan eri väriset eivätkä sopineet lainkaan yhteen, -
joten jouduin hakemaan oikean takin.
Kun palasin, seurakunta lauloi: "Kristus riittää minulle."
Kiitos Herralle, että olen tehty ylen ihmeellisesti.
Kaikki, mitä Jumala loi, koko ihmiskunta, oli ihmeellinen, -
mutta synnin vuoksi siitä jäi jäljelle vain rauniot.
Saattaa olla, että sinunkin elämässäsi -
kaikki Jumalan sinuun laittama potentiaali ja tarkoitus -
näyttää savuavilta temppelin raunioilta, -
koska epäonnistumiset, heikkoudet ja virheet ovat tuhonneet sen.
Saatamme sanoa, että jonkun talous on romahtanut.
Olen varma, että täälläkin on joku, jonka talous on lähellä romahdusta.
Ehkä olet kokenut, miten joku voi romuttaa maineesi.
Maine voi olla pilalla, ja hyvästä maineesta on jäljellä vain rauniot.
Myös ihmissuhde, näky tai unelma voi olla raunioina.
Moni asia voi olla pilalla, mutta sanomalla Jeesuksesta -
on voima tuoda raunioihin uutta elämää Hänen nimensä kunniaksi, -
niin että ne nousevat tuhkasta.
Herra, hallitset ikuisesti, ja sieluni löytää turvan siipiesi suojasta.
Rakastan Sinua ikuisesti ja laulan Sinulle ainiaan.
Kukapa ei haluaisi laulaa tänä sunnuntaiaamuna?
Tiesitkö, että ainoat uskonnot, joiden palveluksissa todella lauletaan, -
ovat juutalaisuus ja kristinusko?
Kiitos Herralle, että meillä on joku, jolle ja josta laulaa.
Rauniot voivat liittyä temppeliin, ihmiskuntaan tai omaan elämääsi.
Voimallisin esimerkki ihmeellisistä raunioista on kuitenkin Kristus.
Pääsiäisen sanoma on, että Jeesus jätti asemansa kirkkaudessa, -
tyhjensi itsensä Isän kirkkaudesta -
ja antoi ruumiinsa romutettavaksi ja tuhottavaksi ristillä.
Kiitos Jumalalle, että nuo rauniot heräsivät eloon.
Voiko kukaan sanoa: "Kiitos Herralle, että nuo rauniot heräsivät eloon"?
Jos ajattelemme raunioita luonnollisessa mielessä, -
ne puhuvat menneistä loiston päivistä.
Rooman rauniot kertovat jotain Rooman suuruuden ajasta.
Ne edustavat parempia ja loistokkaampia aikoja.
Usein ne kertovat myös menneistä taisteluista, -
menneistä katastrofeista tai laiminlyönneistä.
Ihmisenkin hengellinen elämä voi raunioitua laiminlyönnin vuoksi.
Jos uskomme vain pääsiäisen aikaan, suhteemme Jumalaan romuttuu, -
mitä Jumala ei tietenkään meille halunnut.
Rauniot voivat olla se, mitä jää jäljelle -
murskaavasta tappiosta tai jostakin, joka on hylätty.
Hyvä uutinen on, että tänään rauniot heräävät eloon.
Menneen loiston rauniot saavat loistonsa takaisin Jeesuksen kautta.
Esran kirjan luvussa 9 puhutaan Jerusalemin temppelistä.
Se oli paikka, jota Jumalan silmät tarkkasivat ja jossa Hän asui.
Luvun 9 jakeissa 8―9, joissa puhutaan temppelistä, -
on vapautuksen, virvoittamisen, korjaamisen ja rakentamisen sanoma.
Siinä Jumala palauttaa raunioille takaisin niiden menneen loiston.
"Mutta nyt on meille hetkiseksi tullut armo Herralta, -
meidän Jumalaltamme, koska hän on sallinut pelastuneen joukon meistä -
jäädä jäljelle ja antanut meille jalansijan pyhässä paikassansa, -
että hän, meidän Jumalamme, valaisisi meidän silmämme -
ja soisi meidän hiukan hengähtää orjuudessamme.
Sillä orjia me olemme; mutta orjuudessamme ei meidän -
Jumalamme ole meitä hyljännyt, vaan on suonut meidän saavuttaa -
Persian kuningasten suosion ja hengähtää, pystyttääksemme -
Jumalamme temppelin ja kohottaaksemme sen raunioistaan..."
Sakarjan kirjassa luvussa 11 puhutaan Libanonin menneestä loistosta.
Libanonin korkeista setreistä ja niiden vehreistä lehdistä.
Libanon oli Jordanin ylpeys, mutta siitä sanotaan jakeessa 3, -
että nuo setrit oli hävitetty.
En tiedä, mitä se edustaa sinun elämässäsi, mikä mennyt osa siitä -
oli parempi kuin ne tuhkat, jotka näet nyt, -
mutta uskon, että sanoma Kristuksesta on toivon sanoma.
Jumala voi tehdä jotain hienoa elämäsi raunioista, -
olipa kyse ruumiin, sielun tai hengen raunioista.
Jumala voi herättää rauniot eloon.
Haluan rohkaista sinua uskomaan, että tulevaisuus on mennyttä parempi.
Paras on todellakin vasta edessä.
Esran kirjassa on suurta se, että Jumala tekee jotain hienoa jostakin, -
joka on tuhottu ja raunioina. Se on niin kaunista ja voimallista.
Näen tuossa kirjassa monia kohtia, joissa totuus raunioiden loistosta -
voi kuvastaa Jumalan suuruutta.
Näen erilaisia perustuksia, joille tuo totuus perustuu.
Uskon, että ylistyksen voima on ylösnousemuselämän perusta.
Temppelistä oli jäljellä vain rauniot, jotka muistuttivat sen loistosta.
Israelilaiset rakensivat sitä uudelleen Jumalan käskystä, -
mutta he olivat vasta saaneet perustukset laskettua.
Tiedätkö, mitä he alkoivat tehdä jo perustusvaiheessa?
Rakentaminen oli vasta alussa, mutta he alkoivat ylistää Jumalaa.
Juuri silloin ylistys toimii parhaiten. Siksi aloitamme aina ylistyksellä.
Rohkaisenkin teitä tulemaan aina niin ajoissa kuin mahdollista.
Kyse ei ole vain lauluista tai alkupaloista ennen pääruokaa.
Tapahtuu suuria asioita, kun kiitämme ja ylistämme Jumalaa.
Ps. 100:4. "Käykää hänen portteihinsa kiittäen, -
hänen esikartanoihinsa ylistystä veisaten."
Esra 3:10―11. "Ja kun rakentajat laskivat Herran temppelin perustusta, -
asetettiin papit virkapuvuissaan torvilla..." -
Se kuulosti lähinnä kukolta, -
mutta luotan siihen, että osaatte kuvitella sen torven ääneksi.
"...ja leeviläiset, Aasafin jälkeläiset, kymbaaleilla ylistämään Herraa, -
Israelin kuninkaan Daavidin järjestelyn mukaan.
Ja he virittivät ylistys- ja kiitosvirren Herralle"
He lauloivat herkin mielin kiitosta ja ylistystä Herralle.
Eikö ole hienoa, ettei ylistys ole vain eloton, uskonnollinen rituaali, -
jossa vain suoritamme tietyt liikkeet, vaan voimme olla avoimia Herralle?
"'Sillä hän on hyvä sillä hänen armonsa pysyy iankaikkisesti -
Israelia kohtaan.' Ja kaikki kansa nosti suuren riemuhuudon -
ylistäen Herraa siitä, että Herran temppelin perustus oli laskettu."
Missä asiassa uskot, että Jumala tulee herättämään rauniot eloon?
Minkä suhteen luotat siihen, että Jumala herättää kuolleen asian?
Et voi silloin tehdä mitään parempaa kuin ylistää Jumalaa.
Älkää ylistäkö vain kirkossa sunnuntaina tai pääsiäisenä, -
vaan tunnistakaa ylistävän elämäntavan voima.
Mooses ei odottanut Punaisen meren väistymistä alkaakseen ylistää.
Kun Punainen meri oli edessä ja faarao joukkoineen lähestyi, -
kansa nurisi, valitti ja kiukutteli. Heidän vielä nuristessaan -
Mooses alkoi ylistää ja sanoi, että Jumala taistelisi heidän puolestaan.
Hänen uskonsa ja rukouksensa ansiosta Jumala käski -
meren avautua, ja he kävelivät vastarannalle.
Sitten meri sulkeutui taas hukuttaen heidän vastustajansa.
Silloin kansakin lauloi: "Minä veisaan Herralle, sillä hän on ylen korkea; -
hevoset ja miehet hän mereen syöksi." Jälkeenpäin on helppo ylistää.
Mooses osoitti johtajuutensa ylistämällä jo ennen ihmettä.
Paras tapa katsoa jotain kuollutta elämässämme on tehdä se ylistäen.
Ylistä Jumalaa makuuhuoneessasi, kylpyhuoneessasi, missä vain.
Ylistä autossa, nouse aamulla ylistäen, se on paras alku päivälle.
Kahvikone voi pettää ja asuvalinta epäonnistua, -
mutta aloita päiväsi ylistämällä ja julistamalla taivaallista totuutta.
Näin israelilaiset aloittivat raunioiden jälleenrakentamisen uuteen loistoon.
Ylistyksessä on valtavasti voimaa.
Jeesuksen reaktiosta Hänen ystävänsä Lasaruksen kuoltua -
kertoo Johanneksen evankeliumin lyhin jae: "Jeesus itki." (Joh. 11:35)
Kertomus jatkuu niin, että kun Lasarus oli yhä kuollut, -
paikalle kerääntyi väkeä, joka oli kuullut, että Jeesus oli paikalla -
ja yrittäisi herättää hänet kuolleista. Kaikki tv-kanavat olivat paikalla.
Ylen, MTV3:n, Nelosen ja muiden kanavien toimittajat olivat siellä.
Jopa BBC tuli, tosin myöhässä, mutta tuli kuitenkin.
Mitä Jeesus teki? Muistakaa, että Lasarus oli edelleen kuollut.
Hänen ruumiinsa oli ollut päiviä Lähi-idän auringossa -
ja lemusi kilometrin päähän. Tämä Jeesusta odotti.
Joh. 11:41―44. "Niin he ottivat kiven pois."
Mitä Jeesus teki kohdattuaan kuolleen? Hän ylisti Jumalaa.
"Ja Jeesus loi silmänsä ylös ja sanoi: 'Isä, minä kiitän sinua, -
että olet minua kuullut. Minä kyllä tiesin, että sinä minua aina kuulet; -
mutta kansan tähden, joka seisoo tässä ympärillä, minä tämän sanon, -
että he uskoisivat sinun lähettäneen minut.'
Ja sen sanottuansa hän huusi suurella äänellä:
'Lasarus, tule ulos!'"
Ja Lasarus tuli ulos. Tässä näkyy ylistyksen voima.
Jos uskot, että rauniot voivat herätä eloon, ymmärrä ylistyksen voima.
Hänen nimensä on suurempi ja korkeampi, kaikki toivo on Hänessä.
Hänen Sanansa ei petä eikä lupaus horju, kaikki toivomme on Hänessä.
Rauniot heräävät eloon Hänen nimensä kunnian tähden.
Ihmissuhteemme ovat ehkä palaneet tuhkaksi.
Ehkä lastesi suhde Jumalaan, avioliittosi tai perheesi -
näyttää olevan raunioina, mutta älä koskaan aliarvioi ylistyksen voimaa.
Joskus olen ylistänyt itseni onnelliseksi.
Päivinä, jolloin kahvikone ei toimi, voin saarnata itseni onnelliseksi.
Ylistyksessä on voimaa, älä aliarvioi sitä!
Roomassa katselin kaupungin menneestä loistosta kertovia raunioita.
Olen käynyt Pompeijissa ja katsellut raunioita, -
jotka kertovat tuon Vesuviuksen tuhoaman kaupungin loistosta.
Elämässämmekin voi olla raunioita.
Ihmissuhteet, maine tai talous saattavat olla raunioina.
Jumala voi muuttaa ne ihmeellisesti. Ylösnousemus todistaa sen.
Jeesus oli kuollut tuskallisesti, ja Hänen ruumiinsa oli raunioina.
Näytti kuin toivo ja Jeesuksen väitteet siitä, että Hän oli Jumalan Poika, -
olisivat kuolleet, samoin Jumalan lupaukset ja ikuinen suunnitelma.
Seurakunnankin toivo näytti olevan mennyttä, -
mutta Jumalan käskystä rauniot virkoavat, ja Jeesus nousi haudasta, -
jotta me saisimme elää. Anna raunioituneet alueesi Jumalalle -
ja ylistä, kunnes uskot, että ne voivat herätä eloon.
Kasvoin teini-ikäiseksi Sri Lankassa sisällissodan keskellä.
Se ei ollut helppoa.
Jokainen päivä oli täynnä kranaatteja, pommituksia -
ja silkkaa kauhua.
Kerran vietimme yön punkkerissa, ja kun aamulla tulimme ulos, -
isäni tapettiin silmieni edessä, -
samoin naapurimme ja muutamia muita.
Elämä oli toivotonta. Kaikki oli kuin palanut tuhkaksi ja raunioina.
Jumalan armosta pääsimme Isoon- Britanniaan ja aloitimme alusta.
Siellä tapasin myös mieheni Marinon.
Päätimme muuttaa Sydneyhyn.
Aloitin työt päiväkodissa ja ajattelin todella, että siitä voisi tulla urani.
Jumalan armosta pystyimme perustamaan oman päiväkodin.
Sen jälkeen Jumala on ollut todella armollinen ja suopea, -
ja olemme voinee rakentaa kolme päiväkotia lisää.
Meitä oli siunattu, ja mietimme, miten voisimme vuorostamme siunata muita.
Silloin perustimme esikoulun Sri Lankaan.
Olemme perustaneet vielä kolme muuta keskusta, -
jotka tarjoavat ilmaista koulutusta ja ruokaa yhteensä 200 lapselle.
Valitsimme sen alueen Sri Lankassa, jossa oli viimeinen sota vuonna 2009.
Koko alue oli kuollut ja raunioina, siellä ei ollut käytännössä mitään.
Jumalan armosta saamme nähdä, miten ihmisten elämä muuttuu, -
rauniot heräävät eloon ja ihmiset menestyvät.
Kun maailma luhistuu, -
toivoni on yhä kiinni lupauksessasi.
Kun rohkeuteni valuu tyhjiin, -
löytäköön sydämeni voiman läsnäolostasi.
Kuljen tulen läpi pää pystyssä, -
ja elämäsi virvoittaa henkeni.
Katson ristiin, jolla virheeni katoavat -
armosi kirkkauden valoon.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
Halleluja, Jumala olkoon ylistetty.
Hän on noussut haudasta.
Herätys alkaa. Kristuksen ruumis herää horroksesta ja alkaa toimia.
Hillsong-konferenssin tavoitteena on jo 30 vuotta ollut -
ajaa kaikenkokoisten paikallisseurakuntien asiaa.
Se on tarkoitettu kaikenikäisten johtajien -
ja vapaaehtoisten varustamiseen, -
kaikille, jotka haluavat kasvaa Jumalan kutsuun.
Ylistystä, joka koskettaa taivaita ja muuttaa maan.
Käytännöllistä raamatunopetusta parhailta opettajilta.
Innostavia ja sytyttäviä hetkiä, lasten ja nuorten ohjelmaa.
Osallistu Euroopan-konferenssiimme ihastuttavassa Lontoossa.
Ilmoittaudu osoitteessa www.hillsongconference.com
Kiitos seurastasi. Rohkaisen sinua soveltamaan Sanaa elämääsi.
Ylistä Jumalaa joka tilanteessa, niin Hän voi muuttaa asiat ihmeellisesti, -
ja saat nähdä raunioiden virkoavan eloon ja nousevan tuhkasta, -
niin että Jumala saa kaiken kunnian. Siunausta ja mukavaa viikkoa!
Suomennos: Anni Lähteenmäki